রাবিয়া বালা খাতুন

রাবিয়া বালা খাতুন (উসমানীয় তুর্কি ভাষা: رابعه بالا خاتون; মৃত্যু জানুয়ারি ১৩২৪) ছিলেন উসমানীয় সাম্রাজ্যের প্রতিষ্ঠাতা প্রথম উসমানের স্ত্রী। তিনি শেখ এদেবালির কন্যা এবং উসমানীয় সাম্রাজ্যের আলাউদ্দীন পাশার মা ছিলেন।

 নাম 
বিভিন্ন সূত্রে দেখা যায় যে, শেখ এদেবালির মেয়েকে বিভিন্ন নামে ডাকা হয়। উসমানীয় সাম্রাজ্যের ইতিহাসবিদ ওরুচ বে এর ইতিহাসে দেখা যায়, শেখ এদেবালির মেয়েকে "রাবিয়া" নাম হিসেবে উল্লেখ করা হয়েছে। এছাড়াও আসিকপাসাজাদে, নেসরি, রুস্তম পাশা এবং লুৎফি পাশা এর ইতিহাসে তার নাম "মাল/মালহুন" হিসাবে উল্লেখ করা হয়েছে।

 উসমানের সাথে বিবাহ 
যদি বালা খাতুন ওসমান গাজী'র প্রথম স্ত্রী হয়ে থাকেন, তাহলে ১২৮০ সালে বালা খাতুনকে ওসমান গাজী বিয়ে করেন। আর যদি দ্বিতীয় স্ত্রী হয়ে থাকেন, তাহলে ১২৮৯ সালে ওসমান গাজী তাকে বিয়ে করেন। তবে ঐতিহাসিকদের নিকট গ্রহণযোগ্য মতামত হলো, ওসমান গাজী ১২৮৯ সালে মালহুন খাতুনকে বিয়ে করেন। এ অনুসারে এটাও বুঝা যায় যে, বালা খাতুন ওসমান গাজী'র প্রথম স্ত্রী ছিলেন।

শেখ এদেবালি উসমানের পরামর্শদাতা হন এবং তাকে গাজীর তলোয়ার দেন। শেখ এদেবালির দরগায় উসমান একটি রাষ্ট্রের স্বপ্ন দেখেছিলেন।The Origins of the Ottoman Empire, by Mehmet Fuat Köprülü, Gary Leiser, p. 6. এই স্বপ্ন এভাবেই একটি রাষ্ট্র প্রতিষ্ঠার দিকে পরিচালিত করে। এরপর প্রথম উসমানের সঙ্গে বিয়ে হয় এদেবালির মেয়ের। এই বিবাহের ফলে সকল আহিসরা উসমানীয়দের নিয়ন্ত্রণে চলে আসে। এটি উসমানীয় বেইলিক প্রতিষ্ঠা ও বিকাশে বড় প্রভাব ফেলেছিলো। বিয়ের সময় বালা খাতুন যে সম্পত্তি পেয়েছিলেন সে সম্পর্কে কেন্দ্রীয় সরকারের নথি থেকে জানা যায় যে, বিলেসিক জেলার কোজাগাক গ্রামে তার বাবার দরবেশ ধর্মশালা অবস্থিত ছিলো। তার পিতা শেখ এদেবালি ছিলেন উসমানীয় অঞ্চলের একজন প্রভাবশালী ধর্মীয় নেতা।

যদিও প্রথম ও দ্বিতীয় স্ত্রী হওয়ার ব্যাপারে ঐতিহাসিক বিভিন্ন মতপার্থক্য রয়েছে। তবে বালা খাতুনের ব্যাপারে জানা যায় যে, তিনি তৎকালীন সময়ের সেরা সুন্দরী, রুপসী ও মহীয়সী নারী ছিলেন। তিনি সর্বদা উসমানের সাথে সঙ্গবদ্ধ থাকতেন এবং উসমানের অনুপস্থিতিতে সর্বদা বসতিকে আগলে রাখতেন। তিনি সালতানাতে উসমানী'র জন্য যুদ্ধ করতে গিয়ে একবার মোঙ্গলদের ভয়াবহ আক্রমণের শিকার হন, যার কারণে তার জরায়ু কেটে যায়। যা সন্তান জন্ম দেয়ার জন্য বিরাট প্রতিবন্ধকতা সৃষ্টি করে। পরবর্তীতে তার ঘর আলোকিত করে দুনিয়ার বুকে আগমন করেন তার পুত্র সন্তান আলাউদ্দীন পাশা। যদিও এসব ব্যাপারে ঐতিহাসিকদের বিভিন্ন মতপার্থক্য রয়েছে।

 মৃত্যু ও সমাধি 
রাবিয়া বালা খাতুন ১৩২৪ সালে তুরস্কের বিলেসিকে ইন্তেকাল করেন। তাকে বিলেসিকে তার বাবার সাথে দাফন করা হয়েছিলো। বালা খাতুনের সমাধি এবং তার মা ইলদিজ খাতুনের সমাধি শেখ এদেবালির সমাধি কমপ্লেক্সের মধ্যে পাওয়া একটি বিখ্যাত ঐতিহাসিক নিদর্শন। এই কমপ্লেক্সটি ওরহান গাজী দ্বারা নির্মিত হয়েছিলো এবং পরে দ্বিতীয় আবদুল হামিদ সংস্কার করেছিলেন।

 কাল্পনিক চরিত্র 
২০১৯ সালের তুর্কি ঐতিহাসিক কল্পকাহিনী টিভি সিরিজ কুরুলুস: উসমান-এ বালা খাতুন এর চরিত্রে অভিনয় করেছেন তুর্কি অভিনেত্রী ওজে টেরার।

 আরও দেখুন 
 উসমানীয় সাম্রাজ্য
 উসমানীয় রাজবংশ
 উসমানীয় রাজবংশের পরিবার বৃক্ষ

 আরও পড়ুন 
 লেসলি পি. পিয়ার্স, ইম্পেরিয়াল হারেম: উসমানীয় সাম্রাজ্যে নারী ও সার্বভৌমত্ব, অক্সফোর্ড ইউনিভার্সিটি প্রেস, ১৯৯৩, । 
 ইয়াভুজ বাহাদিরোগলু, "চিত্রসহ উসমানীয় ইতিহাস, নেসিল পাবলিকেশনস", ১৫ তম সংস্করণ, ২০০৯, ।

 তথ্যসূত্র 

বিষয়শ্রেণী:১৩২৪-এ মৃত্যু
বিষয়শ্রেণী:ইস্তাম্বুলের ব্যক্তি
বিষয়শ্রেণী:উসমানীয় ব্যক্তি
বিষয়শ্রেণী:১৩শ শতাব্দীর উসমানীয় সুলতানের সহধর্মিণী
বিষয়শ্রেণী:১৩শ শতাব্দীর উসমানীয় সাম্রাজ্যের নারী
বিষয়শ্রেণী:১৪শ শতাব্দীর উসমানীয় সুলতানের সহধর্মিণী
বিষয়শ্রেণী:১৪শ শতাব্দীর উসমানীয় সাম্রাজ্যের নারী